सुपर कॉरिडोर आरओबी पर आज से डलेंगी 24 गर्डर
सुपर कॉरिडोर पर बन रहे आठ लेन रेलवे ओवरब्रिज का काम भी तेज होगा। रेलवे पोर्शन की 24 गर्डर शुक्रवार से डाली जाएंगी। इसके लिए जर्मनी की दो हाईटेक क्रेन बुलाई गई हैं। एक क्रेन 16 तो दूसरी 7 करोड़ की बताई जा रही है।
आईडीए अध्यक्ष शंकर लालवानी ने बताया ब्रिज निर्माण में बीच के हिस्से में अब किसी तरह की परेशानी नहीं है। 24 गर्डर डालने का काम शुक्रवार से शुरू होगा। रेलवे पोर्शन के जिन गर्डर का सैंपल फेल हो गया था, उनमें भी नए सिरे से कास्टिंग (निर्माण) चल रहा है। कार्यपालन यंत्री अनिल चुघ और राजीव सक्सेना ने बताया गर्डर निर्माण के अलावा स्टॉर्म वाटर लाइन व फुटपाथ सहित अन्य काम भी शुरू कर दिए हैं। आईडीए ने कॉन्ट्रेक्टर को 20 फरवरी तक का समय दिया है। फरवरी में गर्डर का काम पूरा हो गया तो लोड टेस्ट सहित अन्य कामों में देरी नहीं होगी। सिंहस्थ से पहले ब्रिज तैयार हो पाएगा।
जर्मनी से लाई गई इस क्रेन से सुपर कॉरिडोर ब्रिज पर चढ़ाई जाएगी गर्डर। दूसरी क्रेन भी आ चुकी है।
awa_Deva hin_Deva hin_Deva hin_Deva